als_Latn dik_Latn sag_Latn
Meshkujt nga e mbarë bota kanë arsye për të qenë të pikëlluar, pasi njëra nga femrat më të bukura në botë, më nuk është në tregun e beqareve.
Supermodelja e famshme izraelite Bar Refaeli, është fejuar me të dashurin e saj.
Biondja atraktive, ka pranuar që të martohet me biznesmenin izraelit Addi Erzu, bëjnë të ditur mediet amerikane.
Refaeli, e njohur për reklamat e shumta për shtëpinë e njohur të modës “Victoria’s Secret”, por edhe për romancën e saj të famshme me aktorin e njohur të Hollivudit, Leonardo DiCaprio, në llogarinë e saj në Instagram ka postuar një varg fotosh të përbashkëta me të fejuarin e saj.
Bar 29-vjeçe dhe Adi 41-vjeç, janë njoftuar përmes miqve të tyre të përbashkët, ndërsa romancën e kanë filluar nga mesi i vitit të kaluar, shkruan gazeta “Zëri”.
Ata ende nuk kanë bërë të ditur se kur do të martohen, edhe pse miqtë e tyre insistojnë se kjo do të ndodhë në një të ardhme shumë të afërt.
Bar Refaeli ka shumë romanca të dështuara, duke përfshirë aktorin David Charvet, ndërsa pasi Leonardo DiCaprio ishte ndarë nga supermodelja Gisele Bundchen, ajo kishte arritur të pushtoj zemrën e aktorit, me të cilin ishte ndarë më 2011.
Burimi: zeri.info
als_Latn als_Latn als_Latn als_Latn als_Latn als_Latn als_Latn hne_Deva